Downloaded from YTS.MX
Official YIFY movies site: YTS.MX
(ออกุสโต้ พิโนเชต์ อูการ์เต เส้นทางของฉัน บันทึกของชายชาติทหาร)
(ท่านเคานท์)
เป็นธรรมดาที่ท่านเคานท์ที่รัก ของเราเคยลิ้มรสเลือดมนุษย์
จากทุกมุมโลก
แน่นอนว่าเขาโปรดปรานเลือดคนอังกฤษที่สุด
เขาบอกว่ามันยังมี รสชาติความเป็นจักรวรรดิโรมัน
ชวนระลึกถึงกลิ่นอายของไวกิ้ง
มันยากที่จะบรรยายเป็นคำพูด
เลือดที่เข้มและขื่น
แต่น่าเสียดายที่ท่านเคานท์ก็ลิ้มลอง
เลือดของคนอเมริกาใต้ เลือดของคนงาน
เขาไม่แนะนำหรอก
เขาบอกว่ามันฉุน กลิ่นสาบหมา
กลิ่นสามัญชนคละคลุ้งอ้อยอิ่ง อวลทั่วโพรงปากของเขาไปหลายสัปดาห์
เรื่องตลกทั้งหมดนี้เริ่มขึ้นเมื่อหลายศตวรรษก่อน
ที่ฝรั่งเศสน่ะสิ
หนุ่มน้อยโคล้ด พินอชอยู่อาศัยมาเกือบ 20 ปี
ที่บ้านเด็กกำพร้าเก่าแก่แห่งนึงในปารีส
ไม่มีใครรู้ว่าพ่อแม่ของเขาเป็นใคร
ต่อมาเขากลายเป็นทหารทรงเกียรติ ในกองทัพของหลุยส์ที่ 16
ตกดึก เขาจะดื่มและไล่จีบ หญิงงามเมืองที่ทำงานในโรงเหล้า
จนกระทั่งวันหนึ่ง นายทหารพินอช ก็ค้นพบตัวตนที่แท้จริงของตนเอง
เช้าวันต่อมา เหล่าโสเภณีบอกเขาว่า
ตอนที่เขาเมา เขากัดโสเภณีคนหนึ่งที่คอ
ฉันจำไม่เห็นได้เลย ไม่จริง
และต่อให้จริง ฉันก็จำไม่ได้
- นี่อะไรกัน - แกต้องตาย
- จะทำอะไร - แกต้องตาย
หลังจากนั้นไม่นาน ก็เริ่มมีการปฏิวัติต่อต้านหลุยส์ที่ 16
และแทนที่จะปกป้องกษัตริย์ของตน
พินอชหนีทหาร
เขาตบตาคนว่าเป็นนักปฏิวัติ ด้วยการแต่งตัวเป็นชาวนา
เขาเฝ้าดูชนชั้นสูงถูกบั่นคอกลางที่สาธารณะ
เขาจ้องใบมีดที่ร่วงลงใส่มารี อ็องตัวแน็ต
เสรีภาพจงเจริญ
เขาตัดสินใจที่จะใช้พลังของตน ต่อสู้กับกลุ่มปฏิวัติทั้งปวง
ผู้ใต้บัญชานิรันดรของกษัตริย์ไร้เศียร
(โคล้ด พินอช)
ก้าวแรกของเขาคือการหายไปจากประวัติศาสตร์
เขาไปร่วมงานศพของตัวเอง
ลาก่อน โคล้ด พินอช
เขาล่วงละเมิดหลุมศพ ของหญิงคนหนึ่งและขโมยส่วนหัวไป
เขาบุกรุกสุสานของราชินี
เขาหยิบหัวพระนางออกมา และแทนที่ด้วยหัวซึ่งเขาขโมยมา
(มารี อ็องตัวแน็ต ราชินีฝรั่งเศส)
จากนั้นเขาก็หนีจากฝรั่งเศส พร้อมเงินเล็กน้อยแล้วหายตัวไป
หลายปีต่อมา แวมไพร์พินอชก็โผล่มาอีกครั้ง
ต่อสู้กับกลุ่มปฏิวัติในเฮติ รัสเซีย และแอลจีเรีย
แต่เขาเบื่อกับการเป็นทหารธรรมดา และตกลงใจจะเป็นผู้บัญชาการ
และสำหรับเรื่องนี้ เขาเลือกประเทศที่ไม่มีกษัตริย์
มุมเล็กๆ ของอเมริกาใต้
ผมร้อยตรีออกุสโต้ พิโนเชต์ อูการ์เต ขอสาบาน...
ในปี 1935 เขาปรากฏตัวอีกครั้ง ภายใต้ชื่อเสียงเรียงนามที่คนจดจำมากที่สุด
ในดินแดนของชาวนาแร้นแค้น ชิลี
ปฏิบัติหน้าที่ของตน ตามกฎหมายและข้อบังคับ
เพื่อเชื่อฟังคำสั่งของผู้บังคับบัญชา…
เป้าหมายของเขาชัดเจน เพื่อเป็นราชา
เป็นทหารที่กล้าหาญและมีเกียรติ
แต่แผนของเขาคงไม่สมบูรณ์แบบ ถ้าไม่มีผู้หญิงสักคนเคียงข้าง
สำหรับเรื่องนี้ เขาเลือกผู้หญิงที่เจ้าเล่ห์
และไร้ศีลธรรมยิ่งกว่าเขา ลูเซีย ฮิริอาร์ท
หลายปีต่อมา ตอนนี้ในฐานะนายพล
เขากระทำรัฐประหารในปี 1973 โดยการทิ้งระเบิดทำเนียบรัฐบาล
เพื่อโค่นประธานาธิบดี พรรคสังคมนิยม ซัลวาดอร์ อัลเลนเด
แม้ว่าเขามักจะดูเหมือนแมงดา คุมรังมาเฟียสักแห่งในสาธารณรัฐกล้วย
แต่ความจริงแล้ว นายพลตัวน้อยคนนี้ช่วยชิลีไว้ได้
จากการรุมทึ้งของบอลเชวิก
โดยส่วนตัวแล้ว เขาสั่งให้คนเรียกเขาว่า "ท่านเคานท์"
เขาพิชิตชิลีและครองอำนาจสูงสุด นำพาประเทศสู่ความเจริญมั่งคั่ง
และปั้นตัวเองเป็นเศรษฐีที่ไร้ผู้ต่อกร
สี่ทศวรรษแล้วที่ออกุสโต้ พิโนเชต์
เป็นแม่ทัพที่มีชื่อเสียง และเก่งกาจของสาธารณรัฐชิลี
ในที่สุดเมื่อทางการ ต้อนเขาจนมุมอย่างไม่ยุติธรรม
ข้อหาอาชญากรรมและทุจริต
เขาจึงตัดสินใจแกล้งตายอีกครั้ง
เพื่อการนี้ เขาเลิกดื่มเลือดไปหลายเดือน
จนกระทั่งหัวใจเขาหยุดเต้น
พ่อ เป็นอะไรไป
- ประคองเขาไว้ - แม่
ช่วยประคองพ่อหน่อย
เป็นอะไรไป พ่อ
ฉันทำคนเดียวไม่ได้ ใครก็ได้มาช่วยฉันหน่อย
- เขาสบายดี - เขาไม่สบาย
พ่อ
เกิดอะไรขึ้น
- พ่อ - จับชีพจรเขาซิ
- หยุดนะ พ่อ อย่าล้อเล่น - ฉันไม่รู้วิธีจับชีพจรคน
ขอบคุณ ท่านนายพล
ไอ้ฆาตกร
ไฮล์
(ตลาดใหม่ เฉพาะชิลี)
มีดต้องไม่แทงกลางอก
ระวังอย่าให้มันทะลุหัวใจ
แบบนั้นคงเสียหายแย่
เริ่มด้วยการเชือดหลอดเลือดแดงที่คอดีกว่าเยอะ
ข้อดีอีกอย่างคือตัดเส้นเสียงด้วย
ซึ่งแน่นอนว่าเป็นการป้องกันเสียงกรีดร้องนั่นเอง
ว่ากันว่าเมื่อเราได้ลิ้มลองกล้ามเนื้อชุ่มฉ่ำ
ของหัวใจที่ยังเต้นอยู่
มันยากที่จะกลับไปเป็นคนทั่วไป
ได้เวลานอนแล้ว
ได้เวลาหาที่มืดและชื้น
อาจจะเป็นคุกใต้ดิน หรือท่อน้ำทิ้ง
หรือร่างของผู้หญิงสักคน
ใบหน้าอ่อนเยาว์ นุ่มนวล ไร้เดียงสานี้
ที่จริงเป็นใบหน้าของหญิงที่ก้าวร้าวและรับมือยาก
เธอน่ารักใคร่ เธอดูสูงส่ง ใช่
แต่ที่สำคัญที่สุด เธออ่อนเยาว์และอร่อย
ท่านแม่อธิการสัญญาว่า จะส่งเธอไปเป็นแม่ชีไล่ผีร้าย
ผู้หญิงที่จะไม่มีวันเปลี่ยน
ผู้หญิงแท้จริง
คุณผู้หญิง
ไหนดูซิ
เจ้าอาหารหมูคนนี้คือ ฟิโอดอร์ ครัสนอฟ แมลงเม่าเชื้อสายรัสเซีย
- เมื่อวานเขากินอะไร - เหมือนวันนี้ครับ
กินแต่ผัก เหมือนเคย
ชาวคอสแซ็คที่มีลักษณะทั้งร่าเริงและหนักแน่น
ฉันไม่เข้าใจ
เขาบอกว่าเขาอยากตาย เขาเลยหยุดดื่มเลือด
แล้วตอนนี้กลับออกไปล่าเนี่ยนะ
มันแปลก
เขาเป็นทาสที่ภักดีที่สุด เพียงคนเดียวของท่านนายพล
ฉันไม่อยากให้ออกุสโต้ตาย
ผมพร้อมรับใช้ครับคุณผู้หญิง
งั้นก็คารวะฉันด้วย
เตรียมตัวเธอซะ ลูกๆ ฉันกำลังมา
เพื่อจะปล้นท่านนายพลของผม
เพื่อจะปล้นฉัน
ขออนุญาตครับ
พี่น้องห้าคนนี้คือคนที่เหลือทั้งหมดของครอบครัว
ที่ครองชิลีมาเกือบ 20 ปี
ตอนนี้พวกเขาไปที่นั่น เพื่อค้นหาว่าทำไมพ่อของตนถึงตัดสินใจ
ล่าหัวใจในเมืองใหญ่
การสังหารนั้นน่ากลัวมาก
(อาร์ค)
เราก็คิดว่าพ่อแก่แล้วจะเพลาๆ แต่ดูเหมือนจะไม่ใช่
เราไม่รู้หรอกว่าฝีมือใครที่กินหัวใจพวกนั้น
- เห็นอยู่ชัดๆ - ไม่ ไม่รู้หรอก
เธอรู้อะไร
ก็รู้เหมือนนาย
- นี่ ไม่มีใครมาตัดสินเธอนะ - ฉันก็ไม่ได้ตัดสินนาย
เราแก่เกินกว่าจะไร้เดียงสานะ อีกอย่างเราทุกคนมาที่นี่เพราะมีเหตุผล
ฉันมาเพราะได้ยินว่าพวกเขาจะให้เงินเรา
ฉันบอกแบบนั้นเพื่อให้นายมาที่นี่ต่างหาก เจ้าโง่
- พวกเขาจะไม่ให้อะไรเราเลยงั้นเหรอ - ขอร้องน่า
พวกเขาจะให้เงินเราแน่นอน ใจเย็นๆ
พวกเขาจะไม่ให้หรอก แม้แต่เปโซเดียว
เราต้องหาเอง
เงินนั่นอยู่ไหนเหรอ ก็ซ่อนอยู่ใน กระดาษ เอกสาร และแฟ้มต่างๆ
ผู้คนหวาดผวาเรื่องคดีฆาตกรรมติดๆ กันรู้ไหม
ใครจะไม่กลัว
หัวใจมนุษย์ถูกควักไปทั้งดวง
มันแปลกมาก
หวังว่าพวกนั้นจะเจอเขาเร็วๆ
- ใคร - ฆาตกร
- พวกนั้นน่าจะเจอเขาแล้วป่านนี้ - ใคร
ตำรวจ
ฉันแค่ไม่อยากให้พวกเขามาที่นี่ ฉันขอแค่นั้น
ฉันคิดว่ามรดกไม่ใช่สิ่งที่ต้องรอรับตอนตาย
ไม่ใช่อย่างนั้นหรอก
แต่บางคนอายุยืนกว่าที่ควร
- คิดแบบนั้นเหรอ - ใช่
พวกเขามั่วโลกีย์กับหญิงและชายทุกผู้นาม
เป็นนักทำลาย จัดงานเลี้ยงไม่หยุดหย่อน
และใช้เงินภาษีไปกับไวน์ ราคาถูกและผ้ากำมะหยี่ปลอมๆ
พวกเขาชนะสงครามและก่อตั้งประเทศขึ้นใหม่
จากนั้นก็ไร้อำนาจและถูกปลดจากตำแหน่ง
(ซอสพริกเข้มข้นพิเศษ)
ทั้งครอบครัวรู้ว่าท่านแม่ทัพเป็นแวมไพร์
คนเดียวในครอบครัว
เขาไม่เคยกัดลูกของเขาแม้แต่คนเดียว
เลือกที่จะให้ลูกๆ ใช้ชีวิตตามธรรมชาติ
สวัสดียามบ่าย
สวัสดียามบ่าย ท่านนายพล
ใครบอกว่าแวมไพร์ใช้ชีวิตที่ปราศจากความรัก
ปัญหาคือความรักดับสูญก่อนร่างกาย
แวมไพร์รู้ดีว่าช่างน่าเศร้า ที่ความรักไม่ได้เป็นนิรันดร์
นี่คือร่างอ่อนเยาว์ที่จะทำให้แวมไพร์ทรมาน
เนื้อขาวบริสุทธิ์นี้จะทำลายความฝัน และนำความทุกข์ระทมมาให้
เธอรู้ดี ใครๆ ก็รู้
นี่คือเหตุผลที่เธอถูกเลือก
เธอถูกเลือกเพราะพรสวรรค์ ทางคณิตศาสตร์ของเธอด้วย
เธอสามารถคำนวณเงินก้อนโต
เธอน่าจะเป็นช่างสำรวจหรือวิศวกรก็ได้...
แต่พระเจ้าปล้นชิงหัวใจเธอเสียแล้ว
หรือตามที่เธอเชื่อเช่นนั้น
สันตะมารี พระมารดาพระเจ้า โปรดภาวนาเพื่อเราคนบาป
บัดนี้และเมื่อจะตาย อาเมน
วันทามารีอา เปี่ยมด้วยหรรษทาน พระเจ้าสถิตกับท่าน
ผู้มีบุญกว่าหญิงใดๆ
และพระเยซูโอรสของท่านทรงบุญนักหนา
ฉันมีโชคดีอะไรถึงมาเยี่ยมกันแบบนี้ได้
เราเป็นห่วงนะพ่อ
ห่วงกับผีน่ะสิ
ฉันเคยเกือบตายมาก่อน เราบอกลากันหลายครั้งแล้ว
พ่อคะ มีใครบางคน ล่าหัวใจคนมากินในซานติอาโก
ใครบางคนเหรอ
อาจเป็นฉันก็ได้ แต่มันไม่สมเหตุผล
ทำไมฉันต้องอยากอยู่ในประเทศที่ผู้คนรังเกียจฉัน
พวกเขาไม่ได้เกลียดพ่อครับ
ไม่ค่ะ
- พวกเขาควรแล้ว - พวกเขาเนรคุณ
ก็จริง พวกเขาเนรคุณ ช่างน่ารำคาญ
แต่ก็จริงที่ฉันทำพลาดไป
ความผิดพลาดในการทำบัญชี
จริงเหรอ
พวกแกก็รู้
- รู้อะไร พ่อ - ไม่ ที่จริงเราไม่รู้อะไรเลย
มันเละเทะ
ทุกวัน แม่ของพวกแกถามฉันเรื่องบัญชีธนาคารลับ
อสังหาริมทรัพย์ที่มีอยู่ทั่วโลก
ซึ่งฉันจำอะไรไม่ได้เลย ฉันจะทำอะไรได้ ก็มันจำไม่ได้
แต่เมื่อวันก่อน พอมาคิดดู ฉันก็จำบางอย่างได้แล้ว
อะไร
ฉันเก็บหนังสือเก่าๆ ไว้ในห้องใต้ดิน
มีทนายคนนึง กับอดีตรัฐมนตรีคนนึงช่วยฉัน
เราซ่อนเอกสารบางอย่างไว้ที่นั่น
ไม่รู้สิ สมุดบัญชี ใบเสร็จ หนังสือสัญญา
ใครจะไปรู้ แต่มันอาจมีค่าอะไรบ้าง
ท่านเคานท์ตัดสินใจมอบสมบัติที่ซ่อนไว้ให้ลูกๆ
ซึ่งน่าประหลาดใจมาก
แต่ทุกคนรอคอยสิ่งนี้มาเนิ่นนาน ฉันไม่เข้าใจเลย
ฉันไม่เข้าใจว่าทำไมเขาถึง อยากทิ้งเงินในอนาคตของเรา
พ่อ
ทำไมเป็นตอนนี้ล่ะพ่อ
ก็ฉันเคยลืมไป แต่ตอนนี้ฉันจำได้แล้ว
ฉันเคยถามคุณเป็นพันครั้ง
ก็ผมจำไม่ได้เลย จนกระทั่งตอนนี้ ผมถึงบอกอยู่นี่ไง
ทำไมทำหน้าไม่พอใจล่ะ
ทุกคนน่าจะดีใจนะ
ถ้าเอกสารพวกนั้นมีค่าอะไรบ้าง ก็เอาไปแบ่งกัน
แบ่งให้แม่พวกแกครึ่งนึง ที่เหลือพวกแกก็ไปแบ่งกันเอง
ฉันไม่เข้าใจว่าเขารู้สึกยังไงกับลูเซีย ผู้หญิงที่ไร้ความสำคัญ จิตใจชั่วร้าย
หญิงบ้านนอกที่ประโคมใส่ขนสัตว์
สิ่งเดียวที่เธอเคยทำมาทั้งชีวิตคือการอ้าขา
และปล่อยให้ทหารคนหนึ่งร่วมประเวณีด้วย
เอาละ ฉันต้องขอตัว ฉันเหนื่อย คืนนี้ฉันคงจะตายแน่ๆ
ขอให้ทุกคนโชคดี ฉันรักทุกคนมากนะ
สุดหัวใจ จริงๆ
ขออนุญาตพูดครับ ท่านนายพล
ว่ามา
ผมรักท่านครับ ท่านนายพล
หนูรักพ่อค่ะ
- รักพ่อ - รักพ่อนะ
- รักพ่อครับ - หนูรักพ่อค่ะ
ลูเซีย
อย่าให้ฉันพูดอะไรแบบนั้นต่อหน้าเด็กๆ เลย
ผมชอบคุณ
คุณทำให้ผมมีอารมณ์ ผมหลงใหลคุณ นังสาวแสบ
ฉันขอพลังปืนใหญ่ของคุณสักครั้งก่อนคุณตายได้ไหม
ทำให้ฉันเหงื่อแตกเหมือนที่คุณเคยทำ
ผมจะขี่คุณเหมือนขี่ม้าพยศเลย
ในช่วงปลายยุค 90 เพื่อให้การ ยอมรับเขาที่รับใช้ทำงานสกปรกมานาน
ฟิโอดอร์ถูกท่านเคานท์กัดและกลายเป็นแวมไพร์
เขาเป็นฆาตกรที่โหดเหี้ยมมาตลอด
ผู้ฝึกปรือฝีมือมาจากโรงเรียนแห่งอเมริกา
และตั้งค่ายกักกันวิลลากรีมัลดี
ในยุคเผด็จการ เข่นฆ่านักปฏิวัติ หลายร้อยคนด้วยมือของเขาเอง
เธอหรือเปล่าที่เป็นคนออกล่า
ไม่ครับ คุณผู้หญิง ผมไม่ต้องออกล่า
เหลือเชื่อ พ่อบ้าน กับคุณผู้หญิงของบ้านลักลอบเป็นชู้กัน
อาชญากรรมเก่าแก่แต่น่ารังเกียจ
เอกสารพวกนั้น
ครับผม
เงิน
ขอตัวครับ
เราได้แต่เดาว่าลูเซียรู้ดี สักวันฟิโอดอร์ก็อาจจะกัดเธอ
ถ้าท่านเคานท์ยังไม่ยอมทำ เหมือนที่เขาปฏิเสธจะทำมาตลอด 60 ปี
ทำไมผมถึงไม่ตายสักที
- เพราะคุณไม่อยากตาย - ผมอยากตายจริงๆ
ผมมีชีวิตอยู่มา 250 ปีแล้ว
แต่เราอยู่ได้อีก 250 ปี
ผมไม่อยากมีชีวิตอยู่อีก 250 ปี พระเจ้าช่วย
ทำไมล่ะ
เพราะพวกเขาตราหน้าผมเป็นโจร
คุณเรียกทหารว่านักฆ่า หรืออะไรอื่นได้ แต่ไม่ใช่โจร
ผมฆ่าพวกกองทัพแดง ไปเป็นร้อย เป็นร้อยเชียวนะ
แต่พอถึงบั้นปลายชีวิตผม กลับเรียกผมเป็นโจร
พวกเขาทำให้ผมอับอายขายหน้า
แต่คุณปล้นชิงจริงๆ นี่ ใช่ไหม
เอาอย่างนี้สิ คุณกัดฉัน
และตกกลางคืนเราจะออกไปล่าด้วยกัน
แค่ดื่มเลือด
จากนั้นเราจะไปที่ห้องใต้ดิน ที่คุณเก็บหัวใจไว้
เราจะกินหัวใจพวกนั้น
และเราจะเป็นหนุ่มสาวอีกครั้ง
เราจะเปลี่ยนชื่อและไปประเทศอื่น
ในฐานะหนุ่มสาวอายุ 15
และตั้งกองทัพใหม่
แต่ไม่เข้าใจว่าทำไมผมถึงหาทางตายไม่ได้
คุณเอาเลือดใส่อาหารให้ผม
คุณเอาเลือดใส่อาหารเพื่อให้ผมมีชีวิตอยู่ต่อไป
- ใช่ไหม - เปล่า
"ประธานาธิบดีอัลเลนเด กองทัพจะไม่หักหลังท่าน"
อะไรน่ะ
นั่นคือสิ่งที่ผมเคยพูดกับเขา
แล้วยังไงล่ะ วันต่อมาผมก็หักหลังเขา
เป็นความคิดฉันเอง
ใช่ แต่ไม่มีใครรู้เรื่องนี้
มันเป็นความแค้นฝังลึกในใจผม
ผมมีภารกิจ ภารกิจที่ต้องบดขยี้
เพื่อบดขยี้พวกอนาธิปไตย
เพื่อบดขยี้พวกสหภาพแรงงาน พวกรีพับลิกัน และทาสเสรี
แต่แล้วคุณก็ตกหลุมรักฉัน
เราอยู่ด้วยกันมา 60 ปี
คุณต้องการอะไรอีก คุณมีทุกอย่างแล้ว ลูกๆ หลานๆ
คุณเป็นราชินีแห่งทะเลทรายนี้
จะบ่นอะไรอีก
เราดื่มบรั่นดีทุกคืน เราคุยกัน เรานอนจับมือกัน
คุณต้องการอะไรอีก
เป็นสัตว์ร้ายอย่างคุณ
ไม่ ต้องมีเอกสารมากกว่านี้
เป็นภาษาอังกฤษ
จดหมายธนาคาร พันธบัตร เช็คเงินสด ตราสารหนี้ไม่ระบุชื่อ
ของอะไรแบบนั้น
แบบนี้เหรอ
ไหนดูซิ
แบบนี้
เพื่อนเธอกำลังมาใช่ไหม
- เธอไม่ใช่เพื่อนฉัน - ใคร
- เธอบอกให้นักบัญชีของเธอรู้งั้นเหรอ - ใช่แล้ว
เขามาไม่ได้ เขาส่งผู้ช่วยมาแทน
ตอนนี้เหรอ
- เราตกลงกันแล้ว - ฉันไม่ได้ตกลงด้วย
- เราไว้ใจหล่อนได้เหรอ - ได้ เธอมาจากครอบครัวทหาร
- แต่หล่อนเป็นผู้หญิง - ใช่
ขอประทานโทษครับ
หล่อนยังสาวหรือเปล่า
- ใช่ - สำคัญด้วยเหรอ
ขอแค่หล่อนเข้าใจเรื่องทั้งหมดนี้ และไม่ไปโพนทะนากับสื่อ ก็ไม่เป็นไร
เราต้องจ่ายเงินให้เธอไหม
แน่นอน และอย่างงามด้วย เธอจะได้ไม่เป็นปัญหาทีหลัง
ทั้งหมดมีแค่นี้เหรอ
ผมคงต้องตรวจสอบกับท่านนายพล
แต่ผมคิดว่ายังมีอีก
งั้นเราก็รวยแล้ว
แน่นอนอยู่แล้ว
- ขอบคุณ - ขอโทษครับ
ขอบคุณ
อรุณสวัสดิ์ค่ะ
สวัสดี ในที่สุด พ่อ
อะไร
นี่คือนักบัญชีที่จะมาช่วยเรา
เธอชื่ออะไร
การ์เมน
คุณการ์เมน
ฉันมานับเหรียญเงินและชั่งน้ำหนักทองที่คุณมีค่ะ
แน่นอนว่าอย่างระมัดระวัง
ได้อย่างนั้นก็เยี่ยมมาก
แต่เกรงว่าฉันเหลือไม่มากหรอก ฉันยากจน
ถ้าอย่างนั้น ฉันจะหาเงินที่ท่านไม่รู้ด้วยซ้ำว่ามีอยู่
- นั่นภาษาฝรั่งเศสเหรอ - ใช่
ขออภัยค่ะ ท่านเข้าใจ ภาษาฝรั่งเศสแบบเด็กหัดเรียนที่ฉันพูดไหม
ดูเหมือนฉันจะลืมภาษาของกษัตริย์ไปซะแล้ว
ภาษาแห่งการทรยศ และสงครามแบบนี้ไม่มีใครลืมลง
เป็นไปได้ค่ะ
พันธะสัญญาใหม่บอกว่า พระเจ้าเข้าใจแต่ภาษาฝรั่งเศส
และถ้าฉันจำไม่ผิด
ในนั้นบอกว่าพระเจ้ายินดี รับฟังผู้ที่กระซิบข้างหูเป็นภาษาฝรั่งเศส
พระเจ้าหลงรักความงามที่พระองค์มโนขึ้นเอง
เขาเป็นศิลปินผู้หลงตน
ศิลปินผู้ออกแบบหญิงให้สมบูรณ์แบบ
ช่างกล่าวได้งดงาม
ใช่
งดงามจริงๆ
- ขอบคุณ - แต่แน่นอน
ทำตัวตามสบายนะ
ขอตัว
ต้องเป็นกรณีที่ถูกเข้าสิงแน่นอน
เหมือนการอุ้มท้อง
ลูกศัตรูของพระผู้เป็นเจ้า
คิดว่าปีศาจสิงร่างเขาเหรอ
- ใช่ จริงๆ - ยังไง
บางครั้งปีศาจก็หาทางสิงร่างผ่านบาดแผลได้
เรื่องแบบนี้เกิดขึ้นได้กับทหารผ่านศึก
บางครั้ง ปีศาจก็เข้าทางรูทวารจนได้
เมื่อผู้ชายถูกล่วงล้ำระหว่างมีเซ็กซ์ทางทวารหนัก
ระวังปากหน่อย
พ่อฉันเป็นชายชาติทหารมาตลอด ขอบอกให้รู้ไว้
แน่นอน มันต้องเกิดขึ้น เพราะบาดแผลจากการต่อสู้
- ใช่ - แน่นอน
นี่
ถ้าเขาเกิดมาแบบนั้นล่ะ
เขาอาจเป็นหนึ่งในสัตว์พวกนั้นที่...
มาจากนรกน่ะเหรอ
ใช่ คนที่ไม่มีวิญญาณ เป็นหมา
มีสัตว์ร้ายอาศัยอยู่ในหมู่พวกเราจริงๆ
สิ่งมีชีวิตที่มีปีศาจสิงสถิตไม่มีวิญญาณ
มีแต่ควันสีดำในตัว
เราช่วยพวกนี้ไม่ได้ ทำได้แค่ฆ่าทิ้ง
ฉันไม่อยากให้พ่อทรมาน
พูดตามตรง มันจะเป็นการต่อสู้ที่ดุเดือด
ซาตานช่างน่าสมเพช และเป็นจอมคร่ำครวญแต่ไม่รู้จักเหน็ดเหนื่อย
ถ้าฉันหมดแรง เขาอาจฆ่าฉันได้
ฉันไม่สนหรอก
- โอ้ - ล้อเล่นน่า
- ที่รัก - คะ
ดูแลพ่อให้ดีแทนฉันด้วย
ความรุนแรงเป็นวิถีของปีศาจ ความรักของพระเจ้าจะทำให้เขาหายใจไม่ออก
น้ำมนต์จะแผดเผาเขา
เมื่อผู้บุกรุกล่าถอย พ่อของคุณจะอ่อนแรงรอความตาย
เขาจะป่วยติดเตียง
ถ้าเขารอด ก็แปลว่าเขามีจิตวิญญาณมาตลอด
ต่อให้มีวิญญาณดีอยู่แค่ไม่กี่กรัม
มันก็เป็นของพระจิต และฉันจะช่วยเขาได้แน่นอน
เอกสารนี้อ้างถึงอะพาร์ตเมนต์ 12 ห้อง
การลงทุนแบบนี้ซึ่งสร้างรายได้โดยไม่ต้องลงแรง
พบได้ปกติในครอบครัวที่ไม่อยากทำงาน
ควรจะมี 14 ห้องนะ
สิบสี่
- ในนี้ไม่ได้บันทึกไว้อย่างนั้น - อะไรกัน
- ทรัพย์สินหายไปได้ยังไง - ไม่เอาน่า
สิบสอง หรือสิบสี่ ต่างกันตรงไหน
ไม่ เราต้องคุยกันให้ชัดเจน
เรากำลังพูดถึงเงินของฉันอยู่นะ
- เงินของเธอเหรอ - ใช่ เงินฉัน
เงียบ ให้หล่อนทำงานไป
ฉันรบกวนคุณหรือเปล่า
ไม่ค่ะ ไม่มีอะไรรบกวนเลย
ฉันชอบมากที่ได้เห็น ความอิจฉาและความรุนแรงแบบนี้
พฤติกรรมไร้เหตุผลแบบนี้ จะทำให้พวกคุณหักหลังกัน
กลยุทธ์ของฉันคือส่งเสริมให้เกิดความสับสน
เพราะการกล่าวหาและการทรยศจะตามมา
นี่เหรอที่ฉันไม่ได้รบกวนคุณ
- อืม - เธอต่างหากรบกวนฉัน ฉันพยายามทำงานอยู่
ซีมาชิลีคืออะไร
ศูนย์มารดาชาวชิลี เอกสารที่นั่นไม่มีปัญหา
ท่านโยกย้ายเงินจากศูนย์บัญชาการของกองทัพ
ซึ่งได้มาจากการขาย อาวุธยุทธภัณฑ์ให้แก่ซีมาชิลี ถูกต้องไหมคะ
แม่
ไม่มีเอกสารยืนยันบัญชีนี้
ในนี้บอกว่าประธานซีมา คือสุภาพสตรีหมายเลขหนึ่ง ท่านนั่นเอง
เงินที่ยักยอกไว้ก็ถูกโอนจากแผนกหนึ่งในสถานทูต
จากคณะที่ปรึกษาของกองทัพไปยังซีมาชิลี
ดีนะที่ข้อมูลนี้ถูกเปิดเผย
หนูไม่เข้าใจ
เรากำลังคุยเรื่องมรดกของแม่อยู่เหรอ
- แม่ยังไม่ตายนะลูกรัก - ไม่ แต่ก็ใกล้แล้ว
มันเป็นแค่เรื่องโกหกอีกชั้นหนึ่งนะแม่
คำโกหกหลายชั้นซะจน ทำให้แม่เป็นเศรษฐีในตอนนี้
ถ้าเขากำลังจะตาย เราต้องแก้ไขเรื่องนี้
ฉันไม่รู้ว่าพวกแกทะเลาะอะไรกัน
ฉันจะโอนทุกอย่างที่เราหาเจอให้ทุกคนทันที
- เช่นบ้านพักฤดูหนาว - บ้านพักฤดูหนาวอะไร
- ในลาปาร์วาเหรอ - ไม่ แอสเพน
สหรัฐอเมริกาเหรอ
ไม่มีทาง พ่อยกบ้านหลังนั้นให้ฉันแล้ว เพราะไม่มีใครสนใจเล่นสกีเลย
ฉันอยากหัดเล่นนะ
พ่อ เราแบ่งทุกอย่างเท่ากันไม่ใช่เหรอ
ใช่ ยกเว้นที่เขาให้ฉันแล้ว แค่ฉัน และไม่มีใครนอกจากฉัน
ฉันทนความอยุติธรรมไม่ได้เลยจริงๆ
ฉันกำลังดูรายละเอียดทางคดีของท่าน
หลังจากอ่านคำใส่ร้ายน่ารังเกียจนี้
ในนี้บอกว่าท่านสั่งให้มีการอุ้มฆ่าชาวชิลีนับพันคน
- ฉันเหรอ - ใช่
และมีหลักฐานเอาผิดท่านเรื่องเอกสารลับด้วย
เงินที่ได้มาผิดกฎหมาย
เพราะเหตุนี้ ฉันเชื่อว่าท่านมี ทรัพย์สินรอดหูรอดตากฎหมายมาได้
ใช่ ฉันถึงต้องตาย พวกเขาอยากยุ่มย่ามกับทุกอย่าง
ใช่ แต่ท่านไม่ได้ตายเมื่อพวกเขาบอกว่าท่านตาย
แม้แต่ตอนนี้ ฉันก็เห็นว่า ท่านหายใจได้ดีเหมือนวัวในฤดูใบไม้ผลิ
- งั้นเหรอ - ใช่
อะไรกัน
บอกได้ไหมคะว่า เราอาจจะเจอบัญชีลับพวกนี้ได้ที่ไหน
ได้อยู่แล้ว ฉันต้องถอน เงินก้อนนี้เพราะลูกๆ ของฉันไม่รู้จักทำมาหากิน
- ฉันไม่อยากให้พวกเขาอดตาย - แน่นอนค่ะ
- แต่อย่าคิดว่าฉันเป็นโจรเชียว - ไม่ค่ะ
โจรปล้นชิงสิ่งที่ไม่ใช่ของตน ในขณะที่ท่านพึ่งพาอำนาจจนร่ำรวยขึ้น
- ใช่เลย - ซึ่งเป็นทางเดียว
ฉันเป็นนายพลผู้เงียบขรึม
เป็นปัญญาชน
จนกระทั่งมีคนหว่านล้อมว่า
ฉันต้องทำรัฐประหาร โค่นล้มระบอบมาร์กซ์และเลนินของอัลเลนเด
หลังจากนั้นฉันก็ถูกห้อมล้อม ด้วยสุภาพบุรุษตัวหอมโคโลญ
มีหนุ่มท่าทางผู้ดีมาก รายหนึ่งเข้ามาเสนอเงินให้ฉัน
ฉันไม่รู้จะทำยังไง เขาก็บอกว่า "ไม่ต้องห่วงครับ"
"ผมจะเปิดบัญชีธนาคารที่แคริบเบียนให้ท่าน"
ฉันเลยบอกว่า "ก็ได้"
หลังจากนั้นไม่นาน เขาก็ขอให้ฉันช่วย
เขาอยากซื้อกิจการของรัฐในราคาถูก
ตอนนั้นเองฉันถึงรู้ว่าชายคนนี้ข่มขู่ฉัน
หลังจากนั้น ก็มีคนมากมายรุมทึ้งอยากคุยกับฉัน
พวกเขาเสนอทุกอย่างให้ฉัน สรุปสั้นๆ ว่าฉันจึงรวยขึ้นมา
รวยมากซะจนลูเซีย มีโคมไฟระย้าเหนืออ่างอาบน้ำ
ฉันยังโด่งดังไปทั่วโลก จากการปราบคอมมิวนิสต์ด้วย
น่าเสียดายที่ท่านตกเป็นเหยื่อ ของการปลุกปั่นที่น่ารังเกียจแบบนั้น
และทำให้ท่านเกี่ยวข้องกับ การใช้อำนาจหน้าที่โดยมิชอบโดยไม่รู้ตัว
ได้รับผลตอบแทนจากนักธุรกิจชั่วร้ายโดยไม่ตั้งใจ
ใช่ ฉันเป็นเหยื่อในเรื่องทั้งหมดนี้จริงๆ
แต่มันยากที่จะเชื่อนะคะเพราะท่านเป็นแม่ทัพ
ฮีโร่ที่ควรจะฉลาดกว่านักธุรกิจพวกนั้น
แน่นอน
ท่านเคยคิดจะบริจาคเงิน ให้องค์กรการกุศลตามโบสถ์ไหมคะ
ลองฉันทำแบบนั้น ลูกๆ คงฆ่าฉันแน่
แต่ท่านต้องการอยู่แล้วไม่ใช่เหรอคะ การถูกฆ่า
ใช่ แต่ตอนนี้...
ฉันตัดสินใจแล้วว่าเริ่มต้นชีวิตใหม่ก็ดี
ถ้านั่นคือสิ่งที่ท่านต้องการ ถ้าท่านอยากซ้ำรอยความสยดสยองเดิม
เรามาค้นหาทรัพย์สิน ที่สูญหายไปในเอกสารพวกนี้กันเถอะ
เห็นด้วย
ที่ฉันถามเรื่องส่วนตัว เพราะมันจำเป็นต่องานของฉัน
แต่ฉันก็เป็นคนขี้สงสัยด้วย และอยากพูดคุยให้ชัดเจน
เยี่ยมเลย วิเศษมาก
ท่านวางแผนจะทำลายอะไรเมื่อมีชีวิตใหม่คะ
ศาลระหว่างประเทศในกรุงเฮก
จากนั้น ไม่รู้สิ
ฉันยังไม่ได้คิดอะไรมากนัก ตอนนี้ฉันแค่ตัดสินใจจะใช้ชีวิตต่อไป
ไม่มีอะไรน่าขนลุกไปกว่า การเฝ้ามองผู้ชายตกหลุมรัก
ฉันหวังว่าฉันเป็นแรงบันดาลใจให้ท่านได้
ใช่แล้ว
มันแย่กว่าการเห็นร่างที่ไร้หัวใจเสียอีก
คนบาปบอกฉันว่าร่างกายของฉัน มีบางอย่างที่เชื้อเชิญโอกาสครั้งที่สอง
- มันคืออะไร - ไม่แน่ใจค่ะ
อาจเป็นเพราะฉันมีกลิ่นดอกทองพันชั่ง
อาจเพราะฮอร์โมนตัวใหม่ เปลี่ยนกลิ่นเหงื่อของฉัน
ฉันไม่ได้กลิ่นเธอเลย
พ่อไม่ลงมากินมื้อเที่ยงเหรอ
จะเข้ามาไหมคะ
แน่นอนอยู่แล้ว
นี่คือเลือดเก่า
หัวใจเก่าจากร่างเก่า
มันไม่สามารถมอบชีวิต แบบที่เลือดสดใหม่มอบให้ได้
ข้าแต่พระบิดา พระองค์สถิตในสวรรค์ พระนามพระองค์จงเป็นที่สักการะ
พระอาณาจักรจงมาถึง
พระประสงค์จงสำเร็จในแผ่นดินเหมือนในสวรรค์
โปรดประทานอาหารแก่ข้าพเจ้าในวันนี้
โปรดประทานอภัยแก่ข้าพเจ้า
เหมือนข้าพเจ้าอภัยให้ผู้อื่น
โปรดช่วยข้าพเจ้าไม่ให้แพ้การผจญ โปรดช่วยให้พ้นจากความชั่วร้ายเทอญ อาเมน
ข้าแต่พระบิดา พระองค์สถิตในสวรรค์ พระนามจงเป็นที่สักการะ
พระอาณาจักรจงมาถึง...
วันทามารีอา...
อย่าออกไปล่านะขอรับ ท่านนายพล
ทำไมล่ะ
อย่าทำให้กระผมเสียเวลา กระผมกำลังช่วยให้ท่านตาย
อย่าเข้าใจผิด ฉันไม่พอใจ กับการรับใช้ของนายหรอกนะ
ฆ่าพวกกองทัพแดงเหรอ ใครๆ ก็ทำได้
ไม่ครับ ไม่ใช่ทุกคน
กระผมสอนทหารให้ฆ่าเพื่อความบันเทิง
แล้วการใช้ไฟฟ้าช็อกทรวงอกผู้หญิงจนไหม้นั่น
นายทำเพื่อความบันเทิงด้วยเหรอ
และด้วยความรักครับ
ความบันเทิง...
ตอนที่ฉันกัดนาย นายแสนจะเต็มใจ
ทำไมงั้นล่ะ
อย่าไปล่านะครับ ท่านนายพล
ผู้หญิงคนนั้น นักบัญชีคนนั้น เป็นแม่ชี
เธออยากขับไล่ปีศาจออกไปจากตัวฉัน
แต่ฉัน...
ในตัวฉันมันว่างเปล่า
กระผมก็เหมือนกัน
เราสองคนเป็นสัตว์ร้ายแห่งรัตติกาล
และคืนนี้มีไว้สำหรับหัวขโมยอย่างท่าน
กระผมชอบฆ่า
ท่านชอบปล้น
ไม่ ฉันก็ชอบการฆ่าเหมือนกัน
แต่ฉันใช้ชีวิตแบบคนธรรมดาไม่ได้ ฟิโอดอร์
ฉันต้องการรากฐานที่จะสร้างบางอย่างที่มั่นคง
ฉันต้องการคนช่วย คนรับใช้อย่างนาย
ฉันทนไม่ได้ที่จะซักผ้าปูที่นอนสกปรก
ผ้าปูที่นอนสกปรกอะไรครับ
ผืนที่นายกับลูเซียทำเลอะไว้ไง
แต่ผมไม่เคยแตะต้องเธอ
ยังเหรอ
ไม่ครับ
งั้นก็ไปแตะต้องเธอสิ
แต่ขอร้อง อย่าส่งเสียงครวญครางออกมา
ให้ผู้หญิงทำคนเดียวพอ
นายเอาเมียฉันไปก็ได้ เป็นของขวัญจากฉัน
จะทำอะไรกับเธอก็ตามใจ
แต่เงินเป็นของฉัน
ขอถ่ายรูปท่านได้ไหมคะ
คุณกับพี่น้องถูกส่งเข้าคุก ในปี 2007 ข้อหายักยอก...
เราเป็นนักโทษการเมือง
แน่นอนค่ะ แต่คุณก็ถูกกล่าวหาว่า...
เธอจะทำพิธีไล่ผียังไง
ด้วยความรักของพระเจ้า
แต่ถ้าเธอเอาปีศาจออกมาไม่ได้ล่ะ
- นั่นขึ้นอยู่กับพระจิต - ช่างหัวพระจิตเถอะ
เธอคิดจะทำยังไง ถ้าไล่ปีศาจออกจากตัวเขาไม่ได้
บอกตามตรง ฉันใช้ถุงพลาสติกฆ่าเขาได้
- ยังไงล่ะ - ฉันจะเอาถุงคลุมหัวเขา
ทำให้หายใจไม่ออก
- แล้วฉัน... - อวัยวะเพศของเขาล่ะ
- ไม่จำเป็นหรอก - ตัดให้หมด
พวกคุณรู้เรื่องเอกสารลับ เช็คเงินสด และตราสารหนี้ไหมคะ
- รู้ใช่ไหมคะ - ครับ
ทำไมก่อนหน้านี้พวกคุณไม่มาค้นหามันล่ะ
ช่วงหลายปีที่ผ่านมาที่พ่อของคุณเป็นศพเดินได้น่ะ
อย่างที่คุณพูดไว้ พวกเรายังอยู่ ในช่วงถูกผู้พิพากษาฝ่ายซ้ายสอบสวน
มันไม่ฉลาดเลยที่จะตามหาเงินที่ไม่รู้ที่มาที่ไป
ยังไงก็เถอะ แม่ผมหาทาง รับเงินบริจาคต่อไปได้แล้ว
และเงินบริจาคบางส่วนก็มาถึงมือเรา
มันเป็นความผิดพลาดครั้งใหญ่ ที่กินหัวใจของหญิงชรา
เลือดนั้นทั้งเย็นและข้น
ท่านเคานท์ไม่ได้ออกล่ามาหลายปีแล้ว
เขาขาดความชำนาญไปเสียแล้ว
หลังจากการโจมตีตึกแฝดในปี 2001
วุฒิสภาสหรัฐฯ บังคับให้ สถาบันการเงินหลายแห่งยกเลิก
การคุ้มครองข้อมูลส่วนตัวของลูกค้าธนาคาร เพื่อตรวจสอบเส้นทางการเงินของผู้ก่อการร้าย
ไอ้พวกฝรั่งขี้นก
พวกเขาบังเอิญค้นเจอครอบครัวของคุณ
และพบหลายบัญชีที่คุณใช้ชื่อปลอม
แล้วพวกเขาก็เอารูปของ อุซามะฮ์ บิน ลาดินติดข้างพ่อของคุณ
- มันมีกี่บัญชีเหรอคะ - ในอเมริกาก็ประมาณ 125 บัญชี
ประมาณเหรอคะ
พวกนั้นคือบัญชีที่ ผู้พิพากษาค้นเจอ แต่เขาขุดไม่ลึกพอ
เขาไม่เห็นบัญชีที่อยู่ในเยอรมนี บาฮามาส หรือยิบรอลตาร์เป็นต้น
พ่อของคุณใช้นามแฝงหลายชื่อ ก่ออาชญากรรม รวมถึงชื่อดาเนียล โลเปซ
เพื่อปิดบังการทำผิดกฎหมายของตน
รู้ไหมว่าทำไมเขาถึงเลือกชื่อธรรมดาแบบนั้น
มันไม่ใช่นามแฝงไว้ทำผิด
มันไม่ใช่ชื่อในการแสดง มันคือนามแฝง
เพื่อทำสงครามกับกฎหมายที่ ปกป้องประเทศจากอาชญากรรมทางการเงิน
เขาใช้นามแฝงเพื่อ...
สร้างรายได้มหาศาลเทียบเท่ากับ
นักธุรกิจนับร้อยคนที่เขาเคยช่วยให้เป็นเศรษฐี
เขาเลยใช้นามแฝงธรรมดา ทำผิดกฎหมายเพื่อบรรลุเป้าหมายอันสูงส่งสินะคะ
มันอาจเป็นการกระทำผิดกฎหมาย ของประเทศที่เนรคุณกันก็จริง
แต่เป็นการกระทำน่าชื่นชม ในสายตาของเทพผู้รักความยุติธรรม
คือว่าพ่อของเราเป็นผู้เชี่ยวชาญ ศิลปะการต่อสู้และกลั้นหายใจได้ถึงสิบนาที
หรือมากกว่านั้น
- มากกว่านั้นเหรอ - ชีพจรเขาด้วย
ในวันเกิดแม่ของเรา ตอนที่เขามีอาการนั้นน่ะ
หมอเข้าไปในห้องเขา ตรวจสัญญาณชีพแล้วก็ประกาศว่าเขาตายแล้ว
เขาจะทำแบบเดิมอีกได้ไหม
ไม่ เพราะตอนนี้เขาอยากตายจริงๆ
บางทีชื่อนั้นอาจมาจากญาติห่างๆ สักคน
หรือบางที ย้อนไปในยุค 80 ท่านแม่ทัพ
สังหารดาเนียล โลเปซ เผาร่างเขา แล้วโยนร่างนั้นจากเฮลิคอปเตอร์ลงทะเล
- พ่อฉันฆ่าใครไม่ได้หรอก - แน่นอนอยู่แล้ว
ผู้ใต้บังคับบัญชาของเขาต่างหาก ที่ก่อเหตุร้ายแรงพวกนั้น
แต่ฉันกำลังพูดถึงอารมณ์ขันที่ไร้ที่มาที่ไปของพ่อคุณ
เป็นไปได้ว่าท่านแม่ทัพใช้ชื่อของเหยื่อที่ถูกอุ้มหาย
เพื่อล่อหลอก เพื่อเล่นมุขตลกร้าย
ที่มีแต่ฆาตกรตัวจริง ผู้สังหารดาเนียล โลเปซถึงจะเข้าใจ
เป็นไปไม่ได้ พ่อฉันไม่เคยมีอารมณ์ขัน
- ฉันรักเขา - ฉันรู้
เธอเชื่อว่าพระเจ้ามีจริงและอะไรแบบนี้เหรอ
ใช่ ทั้งหมดนั้น
ฉันเคยเรียนโรงเรียนคาทอลิกเก่าแก่
ตอนที่ฟรังโกตาย แม่ชีสามคนฆ่าตัวตายตาม
ทำไมพระเจ้าถึงยอมให้ปีศาจอยู่ต่อ ถ้าพระเจ้ามีจริงก็น่าจะกำจัดปีศาจไปแล้วสิ
มันเป็นปริศนา แต่เราศรัทธาในพระเจ้า
เราบอกพระองค์ว่าเราพอใจ ที่จะไม่รู้เหตุผลของพระเจ้า
เพราะสักวันเราจะไปอยู่ใน อ้อมอกแข็งแกร่งของพระองค์
- เข้าใจไหม - แน่นอน
แต่ถ้ามีปีศาจอยู่ในตัวฉันล่ะ
เพราะฉันชอบวิสกี้ ผู้ชาย รถยนต์ และรองเท้าผ้าใบราคาแพง
นั่นคือปีศาจใช่ไหมล่ะ
นั่นคือซาตานแน่นอน
แล้วพระเจ้ามีอะไรให้
รักแท้และบริสุทธิ์
ความฝันของฉันคือสักวัน จะได้เห็นพระพักตร์พระเจ้าผู้เป็นนิรันดร์
ให้ตายเถอะ
พนันได้เลยว่าพระเจ้าส่งเรามาที่โลกนี้ เพื่อดูว่าเราถูกปีศาจล่อลวงได้หรือเปล่า
และฉันถูกล่อลวงได้ ฉันทำสิ่งต่างๆ ตัณหานั่นแหละปัญหาของฉัน
ฉันน่ารังเกียจ
น่ารังเกียจมากๆ
โทษที
ไม่ต้องขอโทษค่ะ ฉันเห็นด้วยกับคุณ
ที่จริง ฉันมาที่โลกนี้เพื่อพบกับปีศาจ
เพื่ออยู่กับเขา
เพื่อรักเขา
เพื่อถูกเขาล่อลวง
เขาจะได้แตะต้องฉัน ฉันจะได้สัมผัสเขา
ฉันจะได้ทำให้เขาขายหน้า
เขาจะได้เห็นฉันทำงานต่อหน้าต่อตา
ไม่มีอะไรมีคุณค่าทางอาหาร เท่าหัวใจของหญิงสาวอีกแล้ว
มันมีฮอร์โมนบางชนิด สารเคมีบางชนิด
ที่ทำให้เลือดของชายผู้เป็นนิรันดร์ลุกเป็นไฟ
เหยื่อรายล่าสุดนี้ไม่ใช่หญิงสาวอยู่แล้ว
แต่ท่านเคานท์กำลังทำตัวผิดปกติ
คุณรู้ไหมว่าพี่สาวคุณบอกฉันทุกอย่าง
เธอบอกอะไรคุณ
พี่สาวคุณเรียกฉันมาช่วยเหลือดวงวิญญาณ ที่หนักอึ้งและกำลังเดือดพล่านของพ่อคุณ
วิญญาณที่ถูกบุกรุก
นั่นแหละสิ่งที่เราเฝ้าภาวนามานานมาก
นายพลทุกคนที่ชนะสงครามมีสิทธิ์ปล้นชิง
และกอบโกย
แน่นอน
และมันน่าเศร้ามากที่เห็นว่าทายาทเช่นคุณ
ไม่สามารถมีส่วนแบ่งในเกียรติยศนี้ได้
กองทัพชิลีที่แข็งแกร่ง
ยอมให้พ่อของคุณใช้เป็นที่ฟอกเงินหรือเปล่า
ถ้าคุณคิดอย่างนั้น ก็เป็นไปได้
แต่ฟังนะ หลายปีก่อน ผมซื้อบริษัทผลิตเหล็กจากกองทัพ
ค่อนข้างถูก ถูกจริงๆ
เพราะมันล้มละลาย
และสองสามปีต่อมา
ผมก็ขายบริษัทนั้นคืนให้กองทัพ ในราคาสามล้านดอลลาร์
คิดออกมาแล้ว เท่าไหร่นะ กำไร 1,000% เห็นจะได้
ผมไม่รู้เปอร์เซ็นต์ที่แน่นอน ผมไม่เก่งเลขเลย
คุณช่วยบริษัทนั้นไม่ให้ล้มละลายสินะคะ
ไม่ มันยังล้มละลายอยู่ ผมไม่ได้ทำอะไรเลย
แสดงว่ากองทัพชิลี ซื้อบริษัทผลิตเหล็กที่ล้มละลายแล้ว
โดยใช้เช็คของพ่อคุณเหรอคะ
ครับ
จากนั้นคุณก็ฝากเช็คสามฉบับ รวมเป็นเงินสามล้านดอลลาร์
เข้าบัญชีลับในวอชิงตันโดยใช้ชื่อปลอม
ครับ
- ใช่แล้ว - แต่ทุกอย่างเป็นความลับ
เมื่อเรื่องนี้แดงขึ้นมา เราไม่ได้ถูกสอบสวน
เรายังคงใช้ชีวิตปกติเหมือนเดิม
- มีความสุขและเป็นอิสระ - ขอโทษค่ะ
คุณเป็นอิสระเพราะพ่อของคุณ ขู่ว่าจะทำรัฐประหารใหม่ถ้าคุณถูกสอบสวน
ใช่ แต่พรรคคริสเตียน ประชาธิปไตยในตอนนั้นเห็นตรงกัน
และมันได้ผล
เช็คส่วนตัวสามล้านดอลลาร์ สามล้าน
มันฟังดูเหมือนมาก
แต่ในแผนงานใหญ่ระดับนี้ ไม่มากเลย
เทียบกับฟุลเฮนซิโอ บาติสตา หรือเฟอร์ดินานด์ มาร์กอส
เทียบกับคนพวกนั้น ของเราก็แค่เศษเงิน
ทีนี้ พวกเขาทุจริต และเป็นฆาตกรด้วย
ความคิดที่เรียบง่ายของคุณช่างน่าทึ่งค่ะ
"พ่อฉันปล้นน้อยกว่าโจรคนอื่นๆ"
มีแต่วายร้ายที่พูดแบบนั้นได้
มนุษย์กลวงเปล่า ที่ไม่เชื่อเรื่องการทดลองของมนุษย์
ขอบคุณ
มีเอกสารซ่อนอยู่ในบ้านนี้อีกไหมคะ
ไม่มีครับ
เอกสารมาอยู่ที่นี่ได้ยังไงแต่แรกคะ จำได้ไหม
มากับเฮลิคอปเตอร์ แค่ว่าผมไม่ได้อยู่ที่นี่ในตอนนั้น
แล้วคุณก็ซ่อนมันไว้ในห้องใต้ดินใช่ไหมคะ
คงงั้นครับ
การต้องดื่มเลือดเพื่อความอยู่รอด
- เป็นการเสียสละที่น่ากลัวมากจริงๆ - น่ากลัว
อีกอย่าง ลองนึกถึง ความอัปยศที่ต้องซ่อนเงินทั้งหมดนั้น
เพื่อรักษาชีวิตที่ไม่มีวันแตกดับสิ
แต่เงินนั่นอยู่ไหนล่ะ
ฉันกำลังคิดอยู่ แต่บอกทีสิคะ
- มีบัญชีในปานามาไหม - มี
- โอเค - หกบัญชี
เจ็ด
คุณโอนเงินจากบัญชีพวกนั้นตอนนี้เลยได้ไหม
ไม่ ผมทำไม่ได้
เราซื้อหนังสือโบราณ ของโปรดของนักสะสม
พ่อผมสนใจของแปลกๆ พวกนั้น
- รู้ใช่ไหมว่าผมหมายถึงอะไร - ไม่ ฉันไม่รู้ค่ะ
พ่อผมสะสมขยะไว้เป็นตันๆ
หมวกของนโปเลียน
ดาบของโอฮิกกินส์
และชุดที่เคยเป็นของราชินีบางองค์ในฝรั่งเศส
คำถามสุดท้าย
พ่อบ้านคนนั้น...
เขาดื่มเลือดด้วย
เขาเป็นคนรัสเซียผิวขาว
เขาเคยฆ่าพวกบอลเชวิก หลายพันคน
ฉันพูดถึงบอลเชวิกในประเทศนี้อยู่แล้ว
เพื่อแก้แค้นการปฏิวัติ ในรัสเซียที่เนรเทศครอบครัวของเขา
เขาสอนวิธีการทรมานคนให้คนที่นี่
พ่อฉันกัดขาเขาเพื่อขอบคุณที่เขารับใช้
เลยมอบชีวิตอมตะให้เขา
แต่เธอต้องรู้นะว่าพ่อบ้านเป็นคนโหดเหี้ยม
เขามีอัณฑะแค่ข้างเดียว เหมือนฮิตเลอร์
และเขากินอาหารปกติไม่ได้
ถ้าเขาไม่กินเนื้อ ก็จะกินขี้คน
หรือขี้สัตว์
เขาถึงได้เลียก้นหมาเลี้ยงแกะ
ไม่เคยเห็นเขาทำเหรอ
ไม่ค่ะ
ยังไม่เห็น
คุณถูกกล่าวหาว่าฆ่า นักโทษการเมืองกว่า 300 คน
คุณต้องภูมิใจแน่ๆ
ผมบริสุทธิ์ครับ
คุณเคยถูกตัดสินจำคุก 865 ปี
ฉันไม่เข้าใจว่าคุณอยู่ที่นี่ได้ยังไง
เพราะมีคนที่ใช้ชื่อคุณและหน้าตาเหมือนคุณ
อยู่ในคุก รับโทษแทนคุณ
ผมแค่เป็นตัวผมเองน่ะครับ
กองทัพชิลีสอนผมว่าการทรมานคนมีคุณค่า
ผมแค่ทำตามคำสั่งที่ได้รับ
เมื่อผมถูกฝึกเป็นทหาร
ครูฝึกของผมได้รับค่าจ้างจากรัฐบาลชิลี
ผมรู้ว่าคุณรู้สึกยังไง
ยังไงคะ
ระหว่างการทรมาน การรู้ล่วงหน้าว่าจะเจ็บปวด มีประสิทธิภาพมากกว่าความเจ็บปวดจริงเสียอีก
เพราะระหว่างที่รออย่างแสน ทรมานใจนั้น จินตนาการจะโลดแล่น
คุณจะทำอะไรกับฉันคะ
ยัดอะไรเย็นๆ ใส่ตัวคุณ
ทุกปี ท่านเคานท์จะมาเยือน ทำเนียบประธานาธิบดีหลังเก่าของเขา
เพื่อดูว่าพวกนั้นจับโกหกเขาได้หรือยัง
ยังเลย
พวกเขาช่างใจแคบ
ประวัติศาสตร์ไม่เคยยุติธรรม
เขาจะไม่กัดฉัน
คืนนั้นเขานั่นเองที่ออกล่าหัวใจ
- ผมต่างหาก - ไม่
คืนนั้นผมเป็นคนออกล่า
เขาต่างหาก เขาแต่งชุดแม่ทัพ
ผมเอง ผมใส่เครื่องแบบของเขา ผมเอง
พ่อบ้านเป็นคนทำ
เขาใส่ชุดของท่านนายพล
เติมเต็มภาพฝันของตนว่าได้ครองอำนาจสูงสุด
เขาปลอมตัวเป็นราชาเพื่อให้คนฆ่าเขา
เขาทรยศคนที่เขารักสุดหัวใจ
ผมทำไปเพื่อขู่ให้ลูกๆ ของคุณมาที่นี่
- มาทำอะไร - ฆ่าเขา
ท่านนายพลอยากตาย แต่เขาไม่สามารถตายได้
ทำไมล่ะ
เพราะมีบางคนไม่อยากให้เขาตาย
ใคร
ผมไม่รู้ว่าใคร
เธออยากให้ลูกๆ ของฉัน ฆ่าท่านนายพลเพราะเธอทำเองไม่ได้
ผมฆ่าเขาไม่ได้ เขาเป็นคนกัดผม
เธออยากฮุบสมบัติ ของเขาไว้เองและแย่งผู้หญิงของเขาสินะ
ผู้หญิงของเขาเป็นใคร
ฉัน
ฉันเป็นผู้หญิงของเขา
ไม่ใช่อีกแล้ว ดูเหมือนเขาจะหลงรัก สาวน้อยนักบัญชีชาวฝรั่งเศสคนนั้น
ท่านนายพลของผมชอบม้าชั้นดี
ขอตัวครับ
ข้าขอสั่งเจ้า ซาตาน เจ้าชายแห่งโลกนี้
จงยอมรับอำนาจและพลังของพระเยซูคริสต์
เขาผู้เอาชนะเจ้าได้ในทะเลทราย
กำราบเจ้าในสวน ปลดเปลื้องอำนาจเจ้าบนไม้กางเขน
และฟื้นจากความตาย ช่วงชิง รางวัลของเจ้าไปสู่อาณาจักรแห่งแสงสว่าง
ข้าขอสั่งเจ้า ซาตาน จอมลวงโลก
จงไปให้พ้นจากผลงานสร้างสรรค์ของพระเจ้า ที่เจ้าทิ้งตราประทับความชั่วร้ายไว้
ไปให้พ้นจากชายคนนี้ ที่ดวงวิญญาณเป็นวิหารศักดิ์สิทธิ์
(สรุปรายงาน ครอบครัวพิโนเชต์)
กัดฉัน
ถึงเวลาที่ฉันจะมุ่งลงใต้
อีกครั้ง
เพราะนี่ไม่ใช่สงครามครั้งแรกของฉันในซีกโลกนี้
ครั้งนี้ฉันต้องสู้ เพราะท่านเคานท์ที่รักของเราล้ำเส้นเสียแล้ว
เรียกฉันว่าพวกอนุรักษ์นิยมก็ได้
แต่ความใกล้ชิดที่ไม่เป็นประสาเช่นนี้ไม่สมควร
ฉันนึกว่าจะเล่าเรื่องนี้ได้จากห้องหอของฉัน
แต่ตอนนี้ไม่มีทางเลือกแล้ว
ด้วยเอกสารเหล่านี้และเงินก้อนนี้ ศาสนจักรสามารถขู่กรรโชกกองทัพชิลี
รัฐบาลชิลี
และนักธุรกิจทุกคนด้วยที่ บริจาคก้อนโต ทั้งเครื่องเพชร และเงินสด
เพื่อช่วยแม่ลูเซีย
แต่การ์เมนเป็นแค่เด็ก
เด็กแสบน่ะสิ
เธอมีจิตใจที่สมบูรณ์แบบ
งดงามและชั่วร้าย
เธอเก่งกว่าผมเสียอีก
เธอมาปล้นกันชัดๆ
นังตัวแสบ
- ตัวแสบ - ฉันบอกเธอทุกอย่าง
- เธอจะปล้นไป ทั้งหมดเลย - เขาไม่ได้พูดแบบนั้น
- เธอจะขู่กรรโชกเรา - ไม่ เจ้าโง่
เธอจะขโมยของเรา ทำให้เราขายหน้า
เธอจะขู่กรรโชกพวกที่เหลือ
- มีสำเนาฉบับเดียวเหรอ - เราต้องไปค้นห้องเธอ
แล้วเงินล่ะ เงินอยู่ไหน
มีใครตรวจกระเป๋าของเธอไหม
- ฉันไม่เข้าใจ - เธอจะฆ่าเขา
- แม่ชีเนี่ยนะ - และพวกเขาจะโทษฉัน
เธอเอาลิ่มกับค้อนเงินมาด้วย
- แถมยังมีน้ำมนต์กับของแปลกๆ อีก - อะไรนะ
เธอเอาลิ่มกับค้อนเงินมาด้วย
- หูหนวกเหรอ - หล่อนจะไม่ฆ่าฉันหรอก
หล่อนไม่ทำแน่
ฉันเคยโดนหลอกมาครั้งหนึ่งแล้ว ฉันจะไม่ยอมโดนหลอกอีก
- แล้วแม่ล่ะ แม่อยู่ไหน - ไปกับฟิโอดอร์
หล่อนจะไม่ฆ่าฉันด้วย ฉันจะไม่ยอมให้ยัยเด็กนี่ฆ่าฉันหรอก
เธอต้องฆ่าเด็กนั่น
ผมทำไม่ได้ ท่านนายพลจะฆ่าผมก่อนแน่ๆ
เธอภักดีกับเขามากกว่าฉันเหรอ
ให้ผมกัดคุณเถอะ
- ไม่ - เดี๋ยวนี้เลย ให้ผมกัดคุณเดี๋ยวนี้
ที่นี่เราคือราชินี
หยุดพูดไร้สาระได้แล้ว
ผมเป็นชาวต่างชาติในศตวรรษนี้
และสำหรับคุณ ผมคือชีวิตนิรันดร์
ถ้าเธอจะกัดฉัน ฉันอยากให้เธอฆ่าท่านนายพลก่อน
ขอตัวครับ
ฉันอยากให้เธอเอาชนะสงครามเพื่อฉัน...
อะไรน่ะ
ปล่อยฉัน
มาร์กาเร็ต
ใครคือผู้หญิงที่โชคดีคนนี้
ไม่รู้สิ
ผมเพิ่งเจอเธอ เราจะไปเที่ยวกัน
แต่งตัวซะ
ดีใจที่ได้เจอคุณ ผมนึกว่าคุณตายไปแล้ว
แต่เห็นละว่ายังมีคนแก่แบบผมอยู่แถวนี้
คุณกัดเธอทำไม
เพราะเธอเป็นที่รักของผม
ฉันต่างหาก ที่รักของคุณ ท่านเคานท์
คนรักที่เก่าแก่ที่สุดของคุณ
หลายปีก่อน ฉันเป็นแรงงานชาวอังกฤษชั่วคราว
ในไร่องุ่นทางใต้ของฝรั่งเศส
ชีวิตยากลำบาก แต่ฉันไม่ได้อดตาย
บางครั้งกะลาสีเรือที่ขึ้นบกที่มาร์เซย์
จะเข้าไปในทุ่งนา เพื่อระบายอารมณ์กับสาวชาวไร่
ที่พวกเขาจะเจอกลางทุ่งหัวหอมหรือไร่องุ่น
พวกนี้เป็นชายโฉดดุร้าย
แน่นอนว่าเขาข่มขืนฉัน
แต่น่าแปลกที่เขาสนใจ
คอฉันมากที่สุด
ขณะที่เขาก่ออาชญากรรม เขาบอกชื่อของเขาซ้ำแล้วซ้ำอีก
สตริกอย สตริกอย
เขาบอกว่าเป็นพวกค้าทาส
บอกว่าฉันจะเป็นทาสของเขาตลอดไป
ไม่กี่เดือนต่อมา ฉันก็รู้ว่าสตริกอย ทำให้ฉันกลายเป็นแวมไพร์
แล้วเขาก็ทิ้งลูกให้ฉันหนึ่งคน
โชคดีที่สตริกอยกลับมาที่ไร่เมื่อไหร่ก็ได้
ฉันต้องเจอเขาอีกครั้ง เพื่อขอบคุณในสิ่งที่เขาทำกับฉัน
จากความสัมพันธ์อันแสน โรแมนติกนั้น ก็ให้กำเนิดเด็กชายผู้งามสง่า
คนที่ฉันไม่สามารถดูแลได้
วันที่ 25 กุมภาพันธ์ ปี 1766 คุณก็ออกมาจากท้องฉัน
ฉันทิ้งคุณไว้ในตะกร้า
พร้อมกระดาษเขียนชื่อของคุณ
(โคล้ด พินอช)
ฉัน มาร์กาเร็ต โรเบิร์ตส์ เด็กสาว ชาวนาผู้เคราะห์ร้าย ได้ใช้ชีวิตมาอีกหลายชาติ
ฉันข้ามช่องแคบไปบริเตนใหญ่
และในปี 1951 ก็แต่งงานกับ เดนิส แทตเชอร์ และใช้นามสกุลของเขา
พวกเขาเรียกฉันว่าหญิงเหล็ก
มาร์กาเร็ต แทตเชอร์ ผู้ไม่ยอมพ่ายแพ้
คุณไม่เคยรู้ว่าแม่คุณเป็นใคร
และฉันไม่เคยได้ยินข่าวของคุณ แม้ว่าฉันค้นหามาสองศตวรรษ
ในสงครามฟอล์กแลนด์
คุณตัดสินใจช่วยเรา โดยไม่รู้ว่าฉัน
แม่ของคุณ เป็นนายกรัฐมนตรี
หลายปีต่อมา ผู้พิพากษาชาวสเปนที่ร้ายกาจคนนั้น
ออกหมายจับสากลมาจับคุณ
ข้อหาละเมิดสิทธิมนุษยชน และคุณถูกจับในลอนดอน
และตอนที่ฉันไปเยี่ยมคุณที่เวอร์จิเนียวอเตอร์ส
เพื่อขอบคุณสำหรับสิ่งที่คุณทำเพื่ออังกฤษ
ฉันจำคุณได้ แต่ไม่ได้พูดอะไรเลย
ข้อความเรียบง่าย ท่านนายพลต้องถูกปล่อยตัว
เขาเป็นมิตรผู้ภักดีของอังกฤษ
พันธมิตรที่รักผู้สนับสนุนเรา ตลอดสงครามฟอล์กแลนด์
เขามอบข่าวกรองทางทหาร ที่มีค่าให้เราจัดการศัตรูจากอาร์เจนตินา
พิโนเชต์ควรไปขึ้นศาลในชิลี ไม่ใช่ในอังกฤษ
คุณคือลูกชายคนนั้น
ของแวมไพร์สตริกอย
และฉันคือรักแท้ของคุณ
และตอนนี้เราจะเริ่มต้นชีวิตด้วยกัน
แต่ก่อนอื่นคุณต้องกำจัดเธอ
ไม่
ฉันยอมให้หญิงแพศยาจากศาสนจักรคนนี้ มอบแรงปรารถนาให้คุณอยากมีชีวิตอีกครั้ง
มันได้ผลดีและน่าประทับใจมาก
แต่ตอนนี้เธอต้องตาย และคุณจะเป็นคนฆ่าเธอ
ไม่ต้องห่วง ไม่มีใคร เข้าใจความรักระหว่างแม่ลูก
ลูเซีย
นังแก่หนังเหี่ยว
ฉันรู้มาตลอดว่าคุณตามล่าสามีฉัน
อย่าพูดกับฉันแบบนั้น นังผู้หญิงพื้นเมือง
และฉันไม่ได้อยากแย่งเขา เขาเป็นของฉันอยู่แล้ว
คุณกัดเธอเหรอ
คุณเพิ่งเจอโจรคนนี้ ก็กัดเธอเหรอ
อย่าโวยน่า คุณมีกลิ่นเจ้าฟิโอดอร์
ผมได้กลิ่นเขาตั้งแต่อยู่ตรงนี้
คนทรยศ
งั้นแม่ก็จะไม่มีวันตายเหมือนกัน
และตอนนี้ก็การ์เมนอีกคน
เราซวยแล้ว เราไม่เหลืออะไรเลย
อะไรนะ
ถ้าพ่อไม่ตาย เราจะไม่มีวันได้อะไร
แล้วถ้าพวกเขาฆ่ากันเองล่ะ
- ทำไมพวกเขาจะทำแบบนั้น - แย่งเงินเหรอ
ไม่ พวกเขาทั้งรักและเกลียดกัน เป็นอีกสายพันธุ์หนึ่งทั้งคู่
สายพันธุ์ที่เหนือกว่า
เราฆ่าพวกเขาซะเองดีไหม
จะฆ่าแวมไพร์สี่ตัวเนี่ยนะ
ฉันจะไม่ฆ่าแม่
รสชาวอเมริกาใต้
ห้องส่วนตัวของท่านเคานท์ เป็นสถานที่ให้หวนคิดถึงอดีตโดยแท้
การจำลองชีวิตเชื้อพระวงศ์ฝรั่งเศสอันน่าขัน
ก่อนเหตุการณ์ปฏิวัติ
มันคือไทม์แมชชีนของเขา
และตอนนี้การ์เมน คือราชินีของเขา ซึ่งแต่งชุดเป็น
มารี อ็องตัวแน็ต
เธอเป็นของพระองค์แล้ว
เหมือนผู้ชายทุกคน ลูกชายฉันเป็นคนโง่ที่ไม่เคยเข้าใจผู้หญิง
เขารักผู้หญิงมามาก เคยเผาไปก็หลายคน
แต่ไม่เคยมีปัญญาอ่านแผนการ ที่ชัดเจนขนาดนั้นออกเลย
ตาแก่น่ารังเกียจ
ตาแก่ตัวเปล่า
ตาแก่ไร้หัวใจ
น่ารำคาญจริง
แกไม่รู้วิธีเอาชนะสงคราม
พวกเขาพูดถูก ความงามและปัญญาไม่เคยอยู่คู่กัน
จุดจบของความสัมพันธ์น่าขันนี้
เธอสละชีวิตตนเพื่อทำตามรับสั่งของพระจิต
คนคลั่งศาสนาสมบูรณ์แบบ
ศาสนจักรของเราต้องฟื้นชีพ
เหมือนพระเยซูคริสต์ของเรา
อาเมน พระคุณเจ้า
เมื่อเธอทำรายงานเสร็จ เธอจะต้องโค่นซาตาน
และฆ่าแวมไพร์
และถ้าเธอพบตราสารหนี้ที่ไม่ระบุชื่อ
ที่อาจเป็นประโยชน์ ต่อศาสนจักรของเรา ก็จงเอามาซะ
ธนาคาร เลขบัญชี บริษัท เอกสารที่มีบุคคลสำคัญลงนาม
รัฐมนตรี นักธุรกิจ ใครก็ตาม ไปเก็บข้อมูลมาซะ
เอาละ
ไปกันเลยไหม
พ่อ
น่ารำคาญจริง
ไปกันเลยไหม
พ่อ
กลุ่มคนเถื่อนที่มาปล้นที่นี่
ไม่เคยรู้เลยว่าสมบัติที่แท้จริงของบ้านหลังนี้
คือหนังสือที่ลูกชายฉัน เก็บสะสมมาตลอดชีวิตอันยาวนานของเขา
จดหมายของนโปเลียนที่เขียนถึงพี่ชาย
สมุดบันทึกของดาร์วิน
บันทึกเล่มแรกของอดอล์ฟ ฮิตเลอร์
คำประกาศอิสรภาพของชิลี
และหนังสือล้ำค่าอื่นๆ ที่เราจะ ประมูลกันในราคาหลายล้านปอนด์
นี่คือสิ่งที่ท่านเคานท์ทำสำเร็จ
นอกจากการฆ่าแล้ว ผลงานชั่วชีวิตของเขา คือเปลี่ยนเราให้เป็นวีรบุรุษแห่งความโลภ
(อาร์ค)
เป็นที่รู้กันดีว่าหัวใจของแวมไพร์อร่อยที่สุด
มันยังมีประสิทธิภาพที่สุด ในการฟื้นฟูร่างกายของเรา
ยากจะอธิบาย แต่ทุกเนื้อเยื่อ ของหัวใจที่ไหลผ่านลำคอเราลงไป
ทำให้เราเด็กลง
ลูกชายฉันอยากอยู่ในประเทศที่มีแต่ซากนี้
ฉันไม่มีทางเลือกมากนัก
เด็กสมัยนี้ทำตามใจชอบ
เขาบอกว่าฝ่ายซ้ายที่อันตรายที่สุด
อยู่ที่นี่
เราจะได้เห็นกัน
บางทีฉันอาจพบว่ามันน่าสนใจ
การได้เป็นคนรวยในประเทศยากจน
ถ้าอยากฟังโวหาร จงขอผู้ชาย
ถ้าอยากให้การงานเสร็จ จงขอผู้หญิง
(อวสาน)
คำบรรยายโดย กิตติพล เอี่ยมกมล